
     REPUBLIKA HRVATSKA                                               Broj: 14. St-666/2017.
  TRGOVAČKI SUD U SPLITU                                                (Ex. St-562/2017)
 Sukoišanska 6. - 21 000  S P L I T


U   I M E   R E P U B L I K E    H R V A T S K E

R J E Š E N J E


	Trgovački sud u Splitu, po stečajnom sudcu Jozi Ćaleta, u stečajnom postupku po prijedlogu Predlagatelja: FINANCIJSKA AGENCIJA, Regionalni centar Split, Split (dalje: Predlagatelj), radi otvaranja stečajnog postupka nad trgovačkim društvom kao stečajnim Dužnikom: SUPER DAN d.o.o. za trgovinu i turizam, Supetar, Bračka 5, OIB: 42698644841, MBS: 060279793 (dalje: Dužnik), 07. prosinca 2016., 

r i j e š i o    j e

Obustavlja se ovaj stečajni postupak nad uvodno navedenim Dužnikom.

Obrazloženje

          Predlagatelj je prijedlogom fizički zaprimljenim u Sudu dana 12. svibnja 2017. godine (dalje: Prijedlog), predložio je Sudu otvoriti stečajni postupak nad Dužnikom.

Dužnik je dana 13. srpnja 2017. godine dostavio Sudu Potvrdu FINANCIJSKE AGENCIJE, Regionalni centar Split, Split od  13. srpnja 2017. godine, koja je čitanjem izvedena u dokazne svrhe te je čitanjem iste Potvrde utvrđeno kako je na računima i novčanim sredstvima Dužnika na dan izdavanja Potvrde evidentirano 0 (nula) dana neprekidne blokade te kako nepodmirene obveze na dan izdavanja Potvrde iznose: 0,00 kuna. Time Sud smatra utvrđenim kako je Dužnik postao sposoban za plaćanje.

Člankom 128., stavak 9., Stečajnog zakona („Narodne novine“ 71/15., dalje: SZ), propisano je kako će sud obustaviti (stečajni) postupak ako dužnik do završetka prethodnog postupka postane sposoban za plaćanje. 

Kako je Dužnik postao sposoban za plaćanje, to je Sud obustavio ovaj stečajni postupak nad Dužnikom, temeljem navedene odredbe članka 128., stavak 9., SZ, radi čega je riješeno kao u izrijeci ovog rješenja.


Split, 13. srpnja 2017. 

                                                                                                    STEČAJNI SUDAC:
            
                                                                                                          Jozo Ćaleta, v.r.,
                                                                - 2 -                                  Broj: 14. St-1911/2016.
                                                                                                              (Ex. St-562/2017)




POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi u tri primjerka Trgovačkom sudu u Splitu, Split, Sukoišanska 6. a o istoj žalbi u drugom stupnju odlučuje Visoki trgovački sud Republike Hrvatske u Zagrebu. 




DNA:
1. FINANCIJSKA AGENCIJA, Regionalni centar Split, Split, Mažuranićevo šetalište 24.b, 
2.  Toni Vladislavić, Split, Antuna Branka Šimića 4,
3. e-Oglasna ploča Suda – rok: 20. dana,
4. Spis.



Split, 13. srpnja 2017.
 
                                            Stečajni sudac:
                                            Jozo Ćaleta,

STEČAJNI SUDAC:

